32011D0321
L 143/38
SLUŽBENI LIST EUROPSKE UNIJE
PROVEDBENA ODLUKA KOMISIJE
od 27. svibnja 2011.
o utvrđivanju simbola, na temelju Direktive 2006/7/EZ Europskog parlamenta i Vijeća, za obavješćivanje javnosti o klasifikaciji vode za kupanje i zabrani kupanja ili preporuci da se kupanje izbjegava
(2011/321/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2006/7/EZ Europskog parlamenta i Vijeća od 15. veljače 2006. o uspravljanju kvalitetom vode za kupanje i stavljanju izvan snage Direktive 76/160/EEZ (1), a posebno njezin članak 15. stavak 1. točku (a),
budući da:
(1)
Članak 12. stavak 1. točka (a) Direktive 2006/7/EZ utvrđuje obvezu obavješćivanja javnosti o postojećoj klasifikaciji vode za kupanje i zabrani kupanja ili preporuci da se kupanje izbjegava pomoću jasnog i jednostavnog znaka ili simbola.
(2)
Mjere predviđene u ovoj Direktivi u skladu su s mišljenjem Odbora osnovanog u skladu s člankom 16. stavkom 1. Direktive 2006/7/EZ,
DONIJELA JE OVU ODLUKU:
Članak 1.
S namjerom aktivnog širenja i pravovremene dostupnosti informacija o klasifikaciji vode za kupanje i zabrani kupanja ili preporuci da se kupanje izbjegava iz članka 12. stavka 1. točke (a) Direktive 2006/7/EZ, utvrđuju se sljedeći simboli:
1.
Simbol za obavješćivanje o zabrani kupanja ili preporuci da se kupanje izbjegava kako je utvrđen u dijelu 1. Priloga ovoj Odluci.
2.
Simbol za obavješćivanje o klasifikaciji vode za kupanje kako je utvrđen u dijelu 2. Priloga ovoj Odluci.
Članak 2.
Ova odluka stupa na snagu dvadesetog dana od dana objave u Službenom listu Europske unije.
Sastavljeno u Bruxellesu 27. svibnja 2011.